Funktsioon (bioloogia)

**Funktsioon** on bioloogias organismi mõne anatoomilise, füsioloogilise või käitumusliku omaduse (tunnuse) otstarve. Viidet funktsioonile kasutatakse selle omaduse seletusena.

## Funktsiooni mõiste kriitika
Funktsiooni mõiste niisugust kasutamist on peetud problemaatiliseks, sest tundub, nagu sellega vihjataks, et funktsioon on saadud üleloomuliku konstrueerija (Jumala) teadliku tegevuse tulemusena. Funktsiooni mõiste kasutajatele on ette heidetud ka vitalismi (erilise "elujõu" eeldamist), ajas tagasi kulgevat põhjuslikkust (tulevased tagajärjed seletavad praegusi tunnuseid), ühitamatust mehhanitsistliku seletusmustriga, mentalismi (vaimu toimimise tarbetut eeldamist) ja empiirilise kontrollimise võimatust.

Osa uurijaid on seisukohal, et Darwini evolutsiooniteooria teeb funktsiooni mõiste ja funktsionaalsed (funktsioonil põhinevad) seletused bioloogias tarbetuks.

## Funktsiooni mõiste kasutamine ja selle õigustus
Paljud bioloogid ja filosoofid leiavad, et bioloogilised seletused ei saa läbi ilma funktsiooni mõisteta ning etteheited selle kasutamisele ei ole põhjendatud.

Erinevad lähenemised funktsiooni mõistele bioloogias võib Colin Alleni järgi rühmitada teleomentalismiks ja teleonaturalismiks. Teleomentalism mõistab funktsiooni teadliku tegevuse tulemusena. Teleonaturalism tõlgendab funktsiooni mõistet nii, et teadlikku tegevust poleks vaja eeldada.

### Teleomentalism

Teleomentalismi sirgjooneline vorm on kreatsionism.

Teine teleonaturalismi variant leiab küll, et funktsiooni mõiste eeldab teadlikku tegevust, ent peavad selle rakendamist bioloogias metafoorseks. Enamasti leiavad nad, et bioloogia saaks läbi ka ilma niisuguse metafoorita.

### Teleonaturalism

Osa teleonaturaliste taandab funktsiooni mõistet kasutavad kirjeldus- ja seletusviisid väljaspool bioloogiat (näiteks küberneetikas ja süsteemiteoorias) kasutatavale kirjeldus- ja seletusmustritele.

Teised taandavad selle bioloogia raames kas nn loomulikele väärtustele (näiteks sellele, mis on konkreetsele isendile või liigile hea) või looduslikule valikule või mõlemale koos.

#### Taandamine looduslikule valikule
Kui funktsiooni mõiste taandatakse looduslikule valikule, siis tunnuse seletust, mis viitab funktsioonile, tõlgendatakse selle tunnuse olemasolu või säilimise kausaalse seletusena loodusliku valiku kaudu.

Mõned autorid käsitlevad eraldi tunnuse ilmumist ja selle säilimist. Osa uurijaid peab funktsiooni seisukohast oluliseks ainult vaadeldava tunnuse neid efekte, mis selle valimisele populatsioonis on kaasa aidanud; teised neid efekte, mis praegu või tulevikus selle säilimisele populatsioonis potentsiaalselt kaasa aitavad.

## Vaata ka
*eesmärk
*eksaptatsioon
*funktsioneerimine
*funktsioon (filosoofia)
*inimese organismi funktsioonid
*kohastumus
**[[natural design]]*
*otstarve
*teleoloogia
*võimaldus

## Viited

## Kirjandus
*Morton Beckner. *The Biological Way of Thought*, 1959, ptk 6; 1968.
*John Canfield. Teleological explanations in biology. – *[[British Journal for the Philosophy of. Science]], [[1964]], kd 14, lk 284–295.
*[[Morton Beckner]]. Function and teleology. – 	*Journal of the History of Biology*, kd 2, nr 1, [[1969]], lk 151–164. 
* [[Francisco J. Ayala]]. Teleological explanations. –  [[Theodosius Dobzhansky]] (toim). *Evolution*, San Francisco: W.H. Freeman and Co. [[1977]], lk 497–504. Ümbertrükk kogumikus Allen, Bekoff, Lauder 1998.
* [[Peter Achinstein]]. Function statements. – *Philosophy of Science*, [[1977]],  44, lk 360–376. [http://www.jstor.org/pss/187388 JSTOR]
* [[Fred Adams]]. [http://www.udel.edu/Philosophy/papers/adams1979.pdf A goal-state theory of function attributions]. (pdf) – *Canadian Journal of Philosophy*, 9, lk 493–518.
* Peter Achinstein. *The Nature of Explanation*, [[1985]], lk 263–290. [http://books.google.ee/books?id=TkULPY-xMNsC&pg=PA277&lpg=PA277&dq=achinstein+function+statements&source=bl&ots=fR_EmtpF27&sig=cP90pHCkKtw_j9PDmaHhanxxGuI&hl=et&ei=dD4GTLC-H5T44gbt7KytDA&sa=X&oi=book_result&ct=result&resnum=3&ved=0CBUQ6AEwAg#v=onepage&q&f=false]
* [[Ron Amundson]]. [[George Lauder]]. – Function without purpose: the uses of causal role function in evolutionary biology. – *Biology and Philosophy*, 9, [[1994]], lk 443–469. Ümbertrükk kogumikus Allen, Bekoff, Lauder 1998. 
* [[Colin Allen]], [[Mark Bekoff]]. Biological function, adaptation, and natural design.  – *Philosophy of Science*, [[1995]],  62, lk 609–622. Ümbertrükid kogumikes Allen, Bekoff,  Lauder 1998 ja Buller 1999. [http://books.google.ee/books?id=JhaZfLcHJ5QC&pg=PA243&lpg=PA243&dq=Biological+function,+adaptation,+and+natural+design&source=bl&ots=puMUz2Hi0_&sig=S29hw8ixYLkAeOJZwXkEvpIWMmo&hl=et&ei=DT0GTJOpHciL4gbfyZHcDA&sa=X&oi=book_result&ct=result&resnum=5&ved=0CB4Q6AEwBA#v=onepage&q=Biological%20function%2C%20adaptation%2C%20and%20natural%20design&f=false Google Books]
*[[Colin Allen]], [[Mark Bekoff]], [[George Lauder]] (toim). *Nature's Purposes: Analyses of Function and Design in Biology*, Cambridge, MA: MIT Press [[1998]].
*[[David Buller]] (toim). *Function, Selection, and Design'', Albany, NY: SUNY Press 1999. Google Books

## Välislingid
*Colin Allen. Teleological Notions in Biology, Stanfordi filosoofiaentsüklopeedia, 2003